b'\n_START_ARTICLE_\nMailand videreg\xc3\xa5ende skole\n_START_SECTION_\nHistorie\n_START_PARAGRAPH_\nI 1999 vedtok Fylkestinget at det skulle bygges en ny skole p\xc3\xa5 Nedre Romerike. Bakgrunnen var en forventet vekst i ungdomsskolene fram mot 2010. I 2002 ble det vedtatt at den nye skolen skulle ligge i L\xc3\xb8renskog kommune. Ulike tomtel\xc3\xb8sninger og sp\xc3\xb8rsm\xc3\xa5l ble dr\xc3\xb8ftet, til det i 2006 ble vedtatt at skolen skulle bygges p\xc3\xa5 Kjenn. Senere ble det ogs\xc3\xa5 bestemt at skolen skulle hete Mailand etter et g\xc3\xa5rdsbruk som tidligere l\xc3\xa5 p\xc3\xa5 samme sted. Skolen ligger sentralt i L\xc3\xb8renskog, med kulturhus, bibliotek og butikker i n\xc3\xa6rheten, og med r\xc3\xa5dhuspark og Langvannet i n\xc3\xa6rheten. Slik sett befinner Mailand videreg\xc3\xa5ende seg i skj\xc3\xa6ringspunktet mellom bygd og by og natur og kultur. Dette skj\xc3\xa6ringspunktet finner en igjen i noe av kunsten ved skolen._NEWLINE_F\xc3\xb8rste spadetak ble tatt i mars 2007, og skolen sto klar til skolestart i august 2008.'